text: # Lìng Sié-gŭng
  Lìng Sié-gŭng (林世功, 1842 n. 2 ng. 3 h. - 1880 n. 11 ng. 20 h.), cê Cṳ̄-sê̤ṳ (子敘), hô̤ Chŭng-bâung (春傍), sê Liù-giù-guók gì siŏh ciáh céng-dê-gă gâe̤ng ngôi-gău-guăng. Hŭng-hô̤ Nagushiku Satunushipechin (Chṳ̆ng-sìng-ngṳ̄: 名城 里之子親雲上).
  Lìng Sié-gŭng diŏh Giū-mī-chŏng chók-sĕng, ĭ sĭ siā mâ̤ ngài, ké̤ṳk Liù-giù puái kó̤ Dṳ̆ng-guók làu-hŏk. Diōng lì ī-hâiu, có̤ uòng-tái-cṳ̄ Siông Diēng gì sĭng-săng.
  1876 nièng, Nĭk-buōng giòng-páuk Liù-giù gâe̤ng Muāng-chĭng duâng-ciŏk guăng-hiê, guók-uòng Siông Tái puái ĭ gṳ̆ng Hióng Dáik-hèng kó̤ Hók-ciŭ, hióng Muāng-chĭng bó̤-gó̤ ciā dâi. 1879 nièng, Liù-giù ké̤ṳk Nĭk-buōng miĕk lâi, ĭ tău-tău téng Hók-ciŭ bié kó̤ Báe̤k-gĭng gău-siĕk, iéu-giù Muāng-chĭng hióng Nĭk-buōng siĕ-gă ák-lĭk. Muāng-chĭng gâe̤ng Nĭk-buōng dàng-puáng sék-bâi ī-hâiu, ĭ găk Báe̤k-gĭng cê̤ṳ-sák.
  
title: Lìng Sié-gŭng
wikitext: '''Lìng Sié-gŭng''' (林世功, 1842 n. 2 ng. 3 h. - 1880 n. 11 ng. 20 h.), cê '''Cṳ̄-sê̤ṳ''' (子敘), hô̤ '''Chŭng-bâung''' (春傍), sê [[Liù-giù-guók]] gì siŏh ciáh céng-dê-gă gâe̤ng ngôi-gău-guăng. Hŭng-hô̤ '''Nagushiku Satunushipechin''' ([[Chṳ̆ng-sìng-ngṳ̄]]: {{Ruby|名城 里之子親雲上|ナーグシク サトゥヌシペーチン|ryu}}).
  
  Lìng Sié-gŭng diŏh [[Giū-mī-chŏng]] chók-sĕng, ĭ sĭ siā mâ̤ ngài, ké̤ṳk Liù-giù puái kó̤ Dṳ̆ng-guók làu-hŏk. Diōng lì ī-hâiu, có̤ uòng-tái-cṳ̄ [[Siông Diēng]] gì [[sĭng-săng]].
  
  1876 nièng, [[Nĭk-buōng]] giòng-páuk Liù-giù gâe̤ng [[Muāng-chĭng]] duâng-ciŏk guăng-hiê, guók-uòng [[Siông Tái]] puái ĭ gṳ̆ng [[Hióng Dáik-hèng]] kó̤ [[Hók-ciŭ]], hióng Muāng-chĭng bó̤-gó̤ ciā dâi. 1879 nièng, Liù-giù ké̤ṳk Nĭk-buōng miĕk lâi, ĭ tău-tău téng Hók-ciŭ bié kó̤ [[Báe̤k-gĭng]] gău-siĕk, iéu-giù Muāng-chĭng hióng Nĭk-buōng siĕ-gă ák-lĭk. Muāng-chĭng gâe̤ng Nĭk-buōng dàng-puáng sék-bâi ī-hâiu, ĭ găk Báe̤k-gĭng cê̤ṳ-sák.
  
  {{Lifetime|1842|1880|Lìng Sié-gŭng}}
  
  [[分類:Liù-giù ìng-ŭk]]
  [[分類:Sáng Lìng]]